PCSGH วิ่งคึก 3 วันราคาพุ่ง 20% หลังคว้างานเพิ่ม-กำไร Q1 โต 33% รับรายได้ขายเพิ่ม
PCSGH วิ่งคึก 3 วันราคาพุ่ง 20% หลังคว้างานเพิ่มพ่วงกำไร Q1 โต 33% มาที่ 200.47 ล้านบาท จากปีก่อนมีกำไร 150.65 ล้านบาท รับรายได้ขายพุ่งกระฉูด ล่าสุด ณ เวลา 10.05 น. อยู่ที่ 8.25 บาท บวก 0.20 บาท หรือ 2.48% สูงสุดที่ 8.30 บาท ต่ำสุดที่ 8.20 บาท ด้วยมูลค่าซื้อขาย 13.78 ล้านบาท
10 พ.ค. 2561

ผู้สื่อข่าวรายงานว่า ราคาหุ้น บริษัท พี.ซี.เอส.แมชีน กรุ๊ปโฮลดิ้ง จำกัด (มหาชน) หรือ PCSGH ล่าสุด ณ เวลา 10.05 น. อยู่ที่ 8.25 บาท บวก 0.20 บาท หรือ 2.48% สูงสุดที่ 8.30 บาท ต่ำสุดที่ 8.20 บาท ด้วยมูลค่าซื้อขาย 13.78 ล้านบาท

 
ทั้งนี้ ราคาหุ้น PCSGH ปรับตัวขึ้นต่อเนื่อง 3 วันติด นับตั้งแต่ราคาหุ้นอยู่ที่ระดับ 6.85 บาท เมื่อวันที่ 7 พ.ค.2561 โดยเป็นการปรับตัวขึ้น 1.4 บาท หรือคิดเป็น 20%
สำหรับปัจจัยที่ส่งผลให้ราคาหุ้นปรับตัวขึ้น หลังจากบริษัทแจ้งได้รับงานเพิ่มเติม มูลค่ารวม 4 พันล้านบาท และล่าสุด วันนี้ (10 พ.ค.) บริษัทได้รายงานผลการดำเนินงานประจำไตรมาส 1/61 สิ้นสุดวันที่ 31 มี.ค.2561 ดังนี้

โดยผลการดำเนินงานไตรมาส 1/61 บริษัทมีกำไรเพิ่มขึ้น เนื่องจากบริษัทมีรายได้จากการขายเพิ่มขึ้น